CELEX: 32022D0657
Language: ro
Date: 2022-04-12 00:00:00
Title: Decizia (PESC) 2022/657 a Comitetului politic și de securitate din 12 aprilie 2022 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2021/2209 (EUTM Mali/1/2022)

21.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 119/108
               
            
         DECIZIA (PESC) 2022/657 A COMITETULUI POLITIC ȘI DE SECURITATE
         din 12 aprilie 2022
         privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2021/2209 (EUTM Mali/1/2022)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1), în special articolul 5,
         întrucât:
         
                     (1)
                  
                  
                     În temeiul articolului 5 alineatul (1) din Decizia 2013/34/PESC, Consiliul a autorizat Comitetul politic și de securitate (COPS) să adopte decizii referitoare la controlul politic și la conducerea strategică a EUTM Mali, inclusiv decizii de numire a următorilor comandanți ai forței misiunii UE pentru EUTM Mali.
                  
               
                     (2)
                  
                  
                     La 7 decembrie 2021, COPS a adoptat Decizia (PESC) 2021/2209 (2) privind numirea generalului de brigadă Christian RIENER în funcția de comandant al forței misiunii UE pentru EUTM Mali.
                  
               
                     (3)
                  
                  
                     La 15 octombrie 2021, Cehia a propus numirea generalului de brigadă Radek HASALA pentru a-i succeda generalului de brigadă Christian RIENER în funcția de comandant al forței misiunii UE pentru EUTM Mali.
                  
               
                     (4)
                  
                  
                     La 11 martie 2022, Comitetul militar al UE a convenit să recomande ca generalul de brigadă Radek HASALA să-i succeadă generalului de brigadă Christian RIENER începând cu 21 iunie 2022.
                  
               
                     (5)
                  
                  
                     Prin urmare, ar trebui luată o decizie privind numirea generalului de brigadă Radek HASALA în funcția de comandant al forței misiunii UE pentru EUTM Mali începând cu 21 iunie 2022.
                  
               
                     (6)
                  
                  
                     Decizia (PESC) 2021/2209 ar trebui să fie abrogată.
                  
               
                     (7)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,
                  
               ADOPTĂ PREZENTA DECIZIE:
         
            Articolul 1
            Generalul de brigadă Radek HASALA este numit în funcția de comandant al forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) începând cu 21 iunie 2022.
         
         
            Articolul 2
            Decizia (PESC) 2021/2209 se abrogă.
         
         
            Articolul 3
            Prezenta decizie intră în vigoare la 21 iunie 2022.
         
         
            Adoptată la Bruxelles, 12 aprilie 2022.
            
               
                  Pentru Comitetul politic și de securitate
               
               
                  Președintele
               
               D. PRONK
            
         
         
            (1)  JO L 14, 18.1.2013, p. 19.
         
            (2)  Decizia (PESC) 2021/2209 a Comitetului politic și de securitate din 7 decembrie 2021 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2021/1083 (EUTM Mali/2/2021) (JO L 447, 14.12.2021, p. 1).